# Pradas de Vernasòbre

Pradas de Vernasòbre (Prades-sur-Vernazobre en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Pradas de Vernasòbre :
| Ferrièiras de Possaron | Berlon |
| Pèirarua | Cecenon |
| | Casa d'Arnas |

## Toponimia
### Pradas

Las fòrmas ancianas son : laccum de Pradis, omnes mansi et bordarie de Pradis, en 1129-1186, manso de Prudis en 1375, Prades en 1699-1733, 1740-60, Prades Succ[ursale] en 1770-72 (mapa de Cassini).
Pradas ven del latin prata, plural de pratum, « prat »$^,$. [Mas lo nom data probablament de l'epòca occitana. Lo plural en -s mòstra que la valor collectiva de prada èra pas mai compresa en occitan]. Frank R. Hamlin precisa que prada, al respècte de prat, supausa una espandida mai granda o possedís una nuança favorabla o afectiva.

### Vernasòbre

Las fòrmas ancianas son : rivulo Vernedupri en 899-900, fluvium Vernazoubro en 1102, ad Vernezebre en 1129-1186, la riviere de Vernasobre en 1570, la Bernasobres en 1740-60, Bernasobres R. en 1770-72 (mapa de Cassini), Vernazobre (cadastre : mapa d'Estat Major).
Vernasòbre es un idronime, lo nom del riu local, d'origina gallica, uerno-dubros, uerno-dubrā de uerna, uerneton, « vèrnhe » e dubron, dubra, « aiga, aigas », donc « lo riu dels vèrnhes »$^,$. Pendent l'Antiquitat, donèt son nom a Sanch Inhan : Vernodubrus, adaptat en latin. La fòrma anciana deuriá menar puslèu a *Vernasobre.

## Istòria

* La comuna se creèt en 1900, a partir del territòri de Cecenon.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2014 | 2026 | Jean-Marie Milhau | sense etiqueta | retirat d'agricultor |
| 2008 | 2014 | Serge Fernandez | | |
| març de 2001 | 2008 | Francine Miquel | | |
| | 2001 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sanch Inhan; es ara del canton de Sant Ponç de Tomièiras.

## Demografia

modificar « persona »  v · d · m 
Evolucion demografica Populacion comunala actuala (2013): 298, totala: 305 :
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 396 | 380 | 349 | 365 | 350 | 350 | 291 | 258 | 245 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 221 | 246 | 228 | 203 | 211 | 236 | 264 | 267 | 269 270 |
| 2009 | 2010 |
| 274 282 | 279 287 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 309 abitants e la densitat èra de 15,47 ab/km².

## Veire tanben

* Comunas d'Erau

## Nòtas

* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 314
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 545
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 279
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 421
* ↑ Xavier Delamarre, Dictionnaire de la Langue gauloise, ed. Errance, 2na edicion, 2003, p. 315 e 151
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 266
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 288
* ↑ http://cassini.ehess.fr/cassini/fr/html/fiche.php?select_resultat=27871
* Portal de Lengadòc